আব্দুল হালীম ॥ হবিগঞ্জ শহরে বিদ্যুৎ ব্যবস্থা বিপর্যস্ত হয়ে পড়েছে। এতে বিক্ষুব্ধ জনতা গতকাল রাতে বিদ্যুৎ অফিসে হামলা চালিয়েছে। এ সময় নির্বাহী প্রকৌশলীর অফিসসহ কয়েকটি দরজা-জানালা ভাংচুর করা হয়। খবর পেয়ে সদর থানা পুলিশ ঘটনাস্থলে ছুটে যায়। হবিগঞ্জ সহ দেশের বিভিন্ন স্থানেই প্রচন্ড তাবদাহে অতিষ্ঠ হয়ে উঠেছে সাধারণ মানুষ। এর মধ্যে শহরে বিদ্যুৎ ব্যবস্থা বিপর্যস্ত হয়ে পড়ার কারনে মানুষ নাভিশ্বাস হয়ে উঠেছে। মঙ্গলবার সকাল থেকে রাত ১২টা পর্যন্ত শহরের চৌধুরী বাজার, বানিজ্যিক এলাকা, ডাকঘর এলাকা, কালিবাড়ি রোড, পিটিআই সড়ক, বগলা বাজার, মোহানপুর, কোর্টষ্টেশন রোড, রাজনগর, সায়েস্তানগর, নোয়াবাদ, মুসলিক কোয়ার্টারসহ আশপাশ এলাকায় কমপক্ষে ৩০ থেকে ৪০ বার বিদ্যুৎ লুকোচুরি খেলা খেলে। বিদ্যুতের এ ভয়াবহ ভেলকিবাজিতে অতিষ্ঠ হয়ে সাধারণ যুবকরা সন্ধ্যায় বিদ্যুৎ ...